เรื่องร้องเรียน (ถนน) วันที่ 2022-09-21 05:18:28 — แขวงถนนพญาไท เขตราชเทวี กรุงเทพมหานคร
บริเวณถนนพญาไทใกล้อนุสาวรีย์ชัยสมรภูมิ ที่บริเวณตอม่อรถไฟฟ้า BTS หรือจุดอื่น มีป้ายโฆษณาฉายภาพเคลื่อนไหวและภาพนิ่งติดตั้งชิดขอบทางช่องทางด้านขวาสุด ป้ายโฆษณาดัังกล่าวฉายภาพเคลื่อนไหวในระดับสายตา ช่วงกลางคืนจะส่งภาพโฆษณาเคลื่อนไหว หรือภาพนิ่งที่มีแสงกวนสายตาและอาจเป็นสาเหตุทำให้เกิดอุบัติเหตุ เนื่องจากผู้ขับขี่ยานพาหนะจะถูกแสงป้ายโฆษณาดึงความสนใจหรือทำให้ทัศนวิสัยการมองเห็นลดลงเพราะแสงป้ายอยู่ชิดในระดับสายตาและใกล้กับผู้ขับขี่ กรณีป้ายกวนสายตาได้เคยแจ้งมาให้ กทม.ตรวจสอบผ่าน App Fondu แล้วตั้งแต่ 28 ส.ค. 65 แต่ยังไม่มีการแก้ไขปรับปรุงหรือแจ้งให้ทราบว่าเป็นการติดตั้งที่ได้รับอนุญาตจาก กทม. ถูกต้องหรือไม่อย่างไร และพื้นที่ดังกล่าวอยู่ในความรับผิดชอบของ กทม.จึงขอแจ้งให้ผู้รับผิดชอบตรวจสอบในประเด็นดังนี้ 

1.หน่วยงานใดเป็นผู้รับผิดชอบและพิจารณาในการอนุญาตให้ก่อสร้างและติดตั้งป้ายโฆษณาในบริเวณดังกล่าว 
2.การติดตั้งป้ายโฆษณาได้ดำเนินการขอ และได้รับอนุญาตจาก กทม. ตามระเบียบถูกต้องตามเงื่อนไขของกฎหมายที่เกี่ยวข้องหรือไม่
3.การเปิดให้มีการโฆษณาและอาจเป็นการขัดต่อมาตรฐานความปลอดภัยของการใช้ยานพาหนะและผู้ใช้ทาง กทม. เห็นชอบให้ดำเนินการหรือไม่อย่างไร 

หาก กทม.พิจารณาว่าการดำเนินการดังกล่าวไม่ขัดต่อข้อสอบถามดังกล่าวช่วยแจ้งผลพิจารณาให้ทราบผ่าน app ที่แจ้งไว้หรือหากพิจารณาว่าการดำเนินการตามแจ้งมีข้อบกพร่องที่อาจขัดหลักเกณฑ์หรือรบกวนผู้ใช้ทางควรปรับปรุงแก้ไขโดยไม่ล่าช้าด้วยครับ